open-index/open-wikipedia-markdown huggingface dataset:
Marta Hirn

**Marta Hirn** (7. marraskuuta 1903 Pariisi, Ranska – 5. toukokuuta 1995 Helsinki) oli suomalainen filosofian tohtori h. c. ja tietokirjailija.

Marta Hirnin vanhemmat olivat professori Yrjö Hirn ja kääntäjä Karin Hirn. Hänen veljensä oli professori Hans Hirn. Marta Hirn toimi Kansallismuseon kuvakokoelman hoitajana.
__NOTOC__
## Teoksia
* *[[J. L. Runeberg|Runeberg]] och hans värld*. Ett bildurval av Marta Hirne med text av Yrjö Hirn. Skoglund, Stockholm 1937.
* *Runeberg ja hänen maailmansa*. Teksti Yrjö Hirn. Kuvat koonnut Marta Hirn. Suomentanut Vilho Suomi. Otava 1937.
* *Sveaborg genom två sekler: Ett bildurval med text.* WSOY 1948.
* *Suomenlinna halki kahden vuosisadan: Suomenlinnan historiaa sanoin ja kuvin*. WSOY 1948.
* *Runeberg i bild*. Svenska litteratursällskapet i Finland, Helsingfors 1954. (Teoksen verkkoversio.)
* *Finland framställt i teckningar*. Skrifter utgivna av Svenska litteratursällskapet i Finland nr 551. Helsingfors 1950. (Uusi painos 1988.)
* *Från Bomarsund till Sveaborg: Kriget 1854–1855*. Bildurval och text av Marta Hirn. Schildt, Helsingfors 1956. (Uusi näköispainos 2004.)
* *Oolannin sota 1854–1855*. Kirjoittanut ja kuva-aineiston koonnut Marta Hirn. Suomentanut Asser Jokinen. WSOY 1956. (2. painos 2004.)
* *[[Carl von Kügelgen]]s resa i Finland 1818: En bildkrönika*. Frenckellska tryckeri ab, Helsingfors 1965.
* *Kansallismuseo: Historiallinen kuva-arkisto – Nationalmuseum: Historiska bildarkivet*. Helsinki 1971.
* *[[Fredrik Adolf von Numers]]: En konstnär från Gustaf III:s tid*. Borgå museum, Borgå 1975
* *Näse-Jutte: [[Johan Holm (kartanonomistaja)|Johan Holm]] 1789–1866: Ett försök att finna människan bakom föremålen*. Tryckeri och tidnings ab i Borgå, Borgå 1982.

## Toimitteita
* *Kuvia katoavasta Suomesta – Det Finland som försvinner – Pictures of vanishing Finland: Suomen muinaismuistoyhdistyksen taidehistoriallisten retkikuntien piirroksia ja akvarelleja vuosilta 1871–1902*. Toimittaja Marta Hirn. Suomennos Leila Vuorinen. Englanninkielinen käännös Diana Tullberg. Weilin + Göös, Helsinki 1970

## Käännöksiä
* Machard, Alfred: *Varulven: Äventyrsroman.* Bemyndigad översättning från franskan av Marta Hirn. Schildt, Helsingfors 1924.

## Palkinnot
* Valtion tiedonjulkistamispalkinto 1971 kuvateoksesta *Det Finland som försvinner – Kuvia katoavasta Suomesta*

## Lähteet
Kirjasinmetalli

**Kirjasinmetalli** on metalliseosta, jota on käytetty kirjapainon kirjakkeiden ja latomakoneiden rivimatriisien valamiseen. Se koostuu yleisimmin lyijystä, tinasta ja antimonista. Tavallisesti koostumus vaihtelee näissä rajoissa: lyijyä 50–86&nbsp;%, antimonia 11–30&nbsp;% ja tinaa 3–20&nbsp;%. Kirjasinmetallin tulee olla ominaisuuksiltaan sellaista, että se kestää painamisen aiheuttamaa mekaanista rasitusta ja jota voidaan helposti valaa niin että valujälki on teräväreunaista. Kirjasinmetallin keksijänä pidetään Johannes Gutenbergia; hän oivalsi että antimoni tekee muutoin pehmeästä lyijy-tinaseoksesta tarpeeksi kovaa ja kulutusta kestävää ja lisäksi parantaa painojälkeä koska antimoni ei kutistu jäähtyessään läheskään yhtä paljon kuin lyijy.

Seossuhteesta tavoitellaan mahdollisimman eutektista jolloin sulamispiste on mahdollisimman alhainen ja tarkka. Toivottuja ominaisuuksia ovat myös hyvä juoksevuus ja tunkeutuvuus jo hieman sulamispisteen yläpuolella, vähäinen tarttuvuus matriisimetalliin, pieni mutta positiivinen mittojen lämpötilakerroin sekä hyvä lujuus jo hieman sulamispisteen alapuolella, sillä nämä helpottavat ja nopeuttavat käsittelyä. Toisaalta seoksen pitää olla mahdollisimman yksinkertaista, jotta korvausmetallien lisääminen on helppoa. Osa seosmetalleista haihtuu ja osa hapettuu prosessissa kuonaksi joka on kuorittava pois. Seossuhteen muuttuessa erkaantuvat kiteet ja kuona aiheuttavat virheitä painojälkeen ja voivat tukkia koneen putkistoa tai tarttua matriiseihin. Parhailla seoksilla väitetään olevan valujuoksevuuden ja käyttökovuuden välillä vain muutaman asteen lämpötilaero.

Harvemmin myös muita metalleja, kuten rautaa, kuparia, sinkkiä, kadmiumia ja vismuttia on seostettu kirjasinmetalliin. Rauta ja kupari tekevät seoksesta lujempaa. Vismutin tai kadmiumin lisääminen tekevät siitä helpommin sulavaa. Niin kutsuttu Erhartin kirjasinmetalli sisältää sinkkiä 89–93&nbsp;%, tinaa 6–9&nbsp;%, lyijyä 2–4&nbsp;% ja kuparia 2–4&nbsp;%.

Suomessa kirjasinmetallia voi löytää romuttamoilta, askartelukaupoista, teknisen käsityön erikoisliikkeistä tai kalastustarvikekaupoista (koska siitä voidaan valaa tasapainoja). Myös uudenvuoden tina voi olla kirjasinmetallia.

## Katso myös
* Linotype
* Sulatuspata
Muita jäljennösten ja prototyyppien valantaan käytettäviä metalliseoksia:
*Woodin metalli
*Rosen metalli
*Fieldin metalli

## Lähteet
Suomen Kiinteistönvälittäjäliitto

**Suomen Kiinteistönvälittäjät ry** (**SKVL**) on suomalainen kiinteistönvälitysalan yrittäjien palvelu- ja edunvalvontajärjestö. SKVL:n jäsenyys takaa välittäjille ajantasaisen tiedon ja työvälineet sekä asiakkaille ammattitaitoisen ja turvallisen palvelun.  Liitto toimii yhdyssiteenä verkostossa, joka koostuu yli 400 paikallisesta kiinteistönvälitystoimistosta ympäri Suomen. 

Suomen Kiinteistönvälittäjäliitto on perustettu vuonna 1946.

## Lähteet
*http://www.skvl.fi
Heikki Suomalainen

**Heikki Suomalainen** (26. tammikuuta 1917 Helsinki – 10. tammikuuta 1985 Helsinki) oli suomalainen biokemisti ja professori. Hän oli Alkon teollisuusjohtaja 1958–1982. Hänen tutkimusaiheitaan olivat hiivan käymiskemia ja hiivan solurakenne ja aineenvaihdunta.

Suomalainen valmistui filosofian kandidaatiksi 1942, maatalous- ja metsätieteiden kandidaatiksi 1945 sekä maatalous- ja metsätieteiden tohtoriksi 1948. Hän työskenteli Alkon palveluksessa vuodesta 1941, vuodesta 1943 alkoholintutkimuslaboratorion biokemiallisen osaston päällikkönä. Hän oli Alkon keskuslaboratorion päällikkö 1951–1958 ja samalla Rajamäen tehtaiden isännöitsijä 1955–1958. Vuoden 1958 alusta Suomalainen oli Alkon tuotantoimen toinen johtaja ja vuoden 1959 alusta johtokunnan jäsen. Vuodesta 1969 hän oli yhtiön teollisuusjohtaja ja vuodesta 1972 johtokunnan varapuheenjohtaja. Hän jäi eläkkeelle vuonna 1982. Hän oli myös Helsingin yliopiston ja Teknillisen korkeakoulun dosentti. Suomalainen oli Suomen Kemian Seuran hallituksen puheenjohtaja 1970–1974, Kemian Keskusliiton puheenjohtaja 1978–1978 ja Teknillisten tieteiden akatemian jäsen vuodesta 1964.

Suomalaiselle myönnettiin Suomalaisten Kemistien Seuran Gadd-mitali vuonna 1965 ja Gadolin-mitali 1984. Hänelle myönnettiin professorin arvonimi 1969. Hän oli Länsi-Berliinin teknillisen yliopiston, Leuvenin katolisen yliopiston ja Teknillisen korkeakoulun kunniatohtori.

Heikki Suomalainen oli Esko ja Paavo Suomalaisen veli. Hänen ensimmäinen puolisonsa vuosina 1943–1949 oli perinnöllisyystieteilijä Eeva Therman ja toinen puolisonsa vuodesta 1950 diplomi-insinööri Toini Irma Toivonen.

## Lähteet

## Aiheesta muualla
*
Thomas Hofer

**Thomas Hofer** (s. 28. tammikuuta 1996) on itävaltalainen mäkihyppääjä. Hofer edustaa SV Innsbruck-Bergisel-Tirol -seuraa.

Hofer debytoi maailmancupissa tammikuussa 2016 Zakopanen suurmäen kilpailussa sijoittuen sijalle 23. Näin ollen hän saavutti heti ensimmäiset maailmancupin pisteensä. Parhaimmillaan hän on ollut 22:s Vikersundin lentomäessä helmikuussa 2016. Continental Cupista Hoferilla on kaksi voittoa.

Vuoden 2013 Euroopan nuorten olympiafestivaaleilta Râșnovista Hofer saavutti kolme pronssia, joista yksi oli henkilökohtainen.

## Lähteet
Marianne Kantola

**Marianne Kirsi-Marja Kantola** (s. 11. elokuuta 1988 Raisio) on suomalainen iskelmälaulaja, joka on tullut tutuksi Tangomarkkinoilta sekä erilaisilta tanssikeikoilta. 

Kantolan debyyttialbumi "Kaikkein suurinta on rakkaus" ilmestyi keväällä 2015, ja sen tuotti Pertti Haverinen (Falcon Music). Radioiden musiikkitoimittajat nostivat albumin 2. sijalle Kuukauden levykilpailussa, ja sen kappaleet on noteerattu myös Radio Top 20- ja Tätä Suomi tanssii -listoilla. 

Uransa alkuvaiheessa ja viime vuosina Kantola on julkaissut tanssipitoisia singlejä. Kantola on tehnyt opintojensa ja myöhemmin päivätöidensä ohella tanssikeikkoja ja konsertteja yli kymmenen vuoden ajan. 
Lisäksi Kantola on ollut Miss Turku -finaalissa ja naispääosassa fantasiamusikaalissa *Funze de Menta*, jolla oli yhteensä 28 näytöstä Turun JoJo-teatterissa Manillassa kesällä 2012.

## Aiheesta muualla
*www.mariannekantola.com
Dayer Quintana

**Dayer Uberney Quintana Rojas** (s. 10. elokuuta 1992 Cómbita, Boyacá) on kolumbialainen maantiepyöräilijä. Myös hänen isoveljensä Nairo Quintana on ammattipyöräilijä.

Quintana aloitti ammattilaisuransa 2014, ja edusti vuoteen 2018 Movistar Teamia. Kaudella 2019 hän ajoi Neri Sottoli–Selle Italia–KTM -tallissa, vuosina 2020–2022 Arkéa-Samsicissa ja kaudella 2023 Colombia Pacto por el Deporte -amatöörijoukkueessa.

Quinatana voitti kolmannen etapin Itävallan ympäriajossa 2014. Hän voitti Tour de San Luis -etappikilpailun 2016. Hän voitti Colombia Oro y Paz -kilpailun kuudennen etapin 2018.

## Lähteet
Johan Holm (kartanonomistaja)

**Johan Holm** eli **Näsi-Jutte** tai **Näsin Jutte** (24. maaliskuuta 1789 Porvoo – 28. lokakuuta 1866 Porvoo) oli suomalainen Porvoossa asunut varatuomari ja kartanonomistaja, jonka saituudesta on säilynyt paljon tarinoita.

Holmin vanhemmat olivat porvoolainen kauppias Johan Holm (k. 1789) ja hänen toinen puolisonsa Maria Charlotta Krook. Holm kävi Porvoon lukiota ja pääsi ylioppilaaksi Turussa vuonna 1806. Hän suoritti tuomarintutkinnon Turun akatemiassa 1808 ja sai varatuomarin arvon 1819.

Holm toimi Porvoon oikeusraatimiehenä vuosina 1822–1827. Hän peri isältään Porvoon Näsinmäellä sijainneen Näsin kartanon ja sai lisänimensä *Näsi-Jutte* kartanon mukaan. Holm rakennutti kartanon maille kilometrikaupalla kiviaitoja ja kivipengerryksiä jotka ovat säilyneet nykypäiviin saakka. Hän oli tunnettu saituudestaan ja hän käytti muun muassa kenkien sijasta tuohivirsuja. Holm ei myöskään käyttänyt ruutia kivien halkaisuun vaan halkaistaviin kiviin hakattiin kesällä reiät, joihin talven tultua kaadettiin vettä, joka jäätyessään laajeni ja halkaisi kiven. Holm omisti kuollessaan yhdeksän velatonta maatilaa ja kuusi kaupunkitaloa.

Holm oli naimisissa vuoteen 1846 Eva Amalia Krookin (k. 1846) kanssa. Heidän poikansa varatuomari Karl Magnus Holm (1819–1882) oli Porvoon pormestari, Tammikuun valiokunnan jäsen ja valtiopäivämies 1860-luvulla.

## Kirjallisuutta
* Marta Hirn : *Näse-Jutte : Johan Holm 1789-1866 : ett försök att finna människan bakom föremålen*. Tryckeri och tidnings ab i Borgå, Borgå 1982

## Lähteet
Glasgow-efekti

**Glasgow-efektiksi** kutsutaan ilmiötä, jossa Glasgow'n kaupungin asukkaat kuolevat keskimäärin aiemmin kuin muut britit. Glasgow'ssa on myös enemmän sydäntauteja, syöpää, masentuneisuutta, alkoholi- ja huumeongelmia sekä itsemurhia kuin muualla Britanniassa. Köyhyys ei selitä asiaa: köyhien ja työttömien osuus väestöstä on ollut kaupungeissa pitkään lähes sama.

Yhden teorian mukaan Glasgow on menneisyytensä vanki. Huono-osaisuus periytyy sukupolvelta toiselle. Slummeja syntyi jo 1800-luvulla teollisessa vallankumouksessa. Telakoiden, tehtaiden ja kaivosten työläiset kerääntyivät pubeihin, kun ahtaissa kodeissa ei ollut tilaa istua. Uskotaan myös huonojen tulevaisuudennäkymien saavan ihmiset vajoamaan lopulliseen turmioonsa. Easterhousen ympäristössä miesten eliniänodote on 58 vuotta, kun Glasgow'n parempiosaisilla alueilla se on 73.

## Lähteet
Marco Grigoli

**Marco Grigoli** (s. 27. huhtikuuta 1991 Samedan) on sveitsiläinen uransa päättänyt mäkihyppääjä. Grigoli edusti Alpina St. Moritz -seuraa.

Grigoli debytoi maailmancupissa helmikuussa 2010 Klingenthalin suurmäen kilpailussa sijottuen sijalle 39. Hänen paras sijoituksensa maailmancupin osakilpailussa on 15. tila maaliskuulta 2012 Trondheimin suurmäen kilpailusta. Viimeisen maailmancupin osakilpailunsa Grigoli hyppäsi maaliskuussa 2014 Planicassa. Hän saavutti urallaan kaksi pistesijaa. 

MM-kilpailuihin Grigoli osallistui kahdesti, vuosina 2011 ja 2013. Parhaimmillaan hän oli 42. suurmäen kilpailussa vuonna 2013 Val di Fiemmessä. Nuorten MM-kilpailuihin Grigoli osallistui viidesti ollen henkilökohtaisissa kilpailussa parhaimmillaan viides.

Continental Cupissa Grigoli saavutti yhden voiton ja kaksi kolmossijaa. Kaudella 2013–2014 hän voitti FIS Cupin kokonaiskilpailun.

## Lähteet
Timo Salonen (jääkiekkoilija)

**Timo Salonen** (s. 25. elokuuta 1976 Pori) on suomalainen entinen jääkiekkoilija. Hänen pelipaikkansa oli hyökkääjä ja hän edusti Liigassa ainoastaan Porin Ässiä vuosina 1993–2004. Syyskuussa 2020 Salonen valittiin Porin Ässät ry:n hallituksen puheenjohtajaksi.

## Ura
Ässä-kausien välissä Salonen kävi pelaamassa kauden 2000–2001 Englannissa Jukka Jalosen valmentamassa ja Hjallis Harkimon omistamassa Newcastle Jestersin joukkueessa. Seuraavan kauden Salonen aloitti Uudessakaupungissa Mestis-joukkue UJKn riveissä mutta palasi seitsemän ottelun jälkeen takaisin Ässien liigajoukkueeseen.

Salonen pelasi kymmenen kauden aikana SM-liigassa yhteensä 371 ottelua, joissa hänen tehopisteensä olivat 45 + 56 = 101 ja jäähymääränsä 325 minuuttia. SM-liigan pudotuspeleissä hän pelasi 10 ottelua, joissa syntyi viisi maalia. Jäähyjä näissä otteluissa Saloselle tuomittiin 12 minuuttia. 

Liigauralta palkintokaappiin kertyi SM-pronssi vuodelta 1995.

Urallaan Salonen pelasi maajoukkueessa kaksissa alle 20-vuotiaiden MM-kisoissa 1995 ja 1996 yhteensä 13 ottelua tehoin 6 + 1.

## Tilastot

## Lähteet

*
Olli Tola

**Olli Tapio Tola** (s. 13. helmikuuta 1951 Helsinki) on suomalainen televisiotuottaja. Valtaosan urastaan hän on tehnyt Yleisradion palveluksessa. Tolan tilaamia televisiosarjoja ovat muun muassa *[[Metsolat]]*, *[[Fakta homma]]*, *[[Kimmo (televisiosarja)|Kimmo]]*, *[[Pasila (televisiosarja)|Pasila]]*, *[[Siskonpeti]]*, *[[Syke (televisiosarja)|Syke]]* ja *[[Uusi päivä (televisiosarja)|Uusi päivä]]*. Lisäksi hän on työskennellyt dramaturgina, näytelmäkirjailijana ja teatteriohjaajana. 1970-luvulla hän oli mukana huumoriyhtye Kake Singersissä taiteilijanimellä Ola Olenzo Ollén.

## Ura
Olli Tola syntyi lääkäri Jaakko Sakari Tolan ja Hilppa Tellervo Tolan perheeseen. Hän suoritti opintoja Helsingin yliopistossa 1972–1974 ja Suomen teatterikoulussa 1974–1978. Ammattiuransa Tola aloitti Kuopion kaupunginteatterissa 1978–1981, uransa alussa hän työskenteli ensisijaisesti dramaturgina. Hänen varhaisia näytelmäsovituksiaan ovat muun muassa *Kauppaneuvoksen härkä* (1978) ja *Haavoittunut enkeli* (1980).

Vuosina 1981–1985 Tola oli kiinnitettynä Turun kaupunginteatteriin. Tuolloin hän ohjasi muun muassa näytelmät *[[Kolme muskettisoturia]]* ja *Kesäyön uni*. Yleisradion palveluksessa Tola aloitti keväällä 1987, ja on tehnyt sittemmin pääosan urastaan television draama- ja komediasarjojen tuottajana. Hän on tuottanut muun muassa 1990-luvun suosituimpiin suomalaisiin televisiosarjoihin lukeutuvaa draamasarjaa *Metsolat* ja komediasarjaa *Fakta homma* (1996). Hänen tuotantoihinsa lukeutuu myös Neil Hardwickin ohjaama draama *Pakanamaan kartta* (1991). Tola on tuottanut myös useita televisioelokuvia.

Tola on tehnyt lukuisia televisiokäsikirjoituksia, laulunsanoituksia ja näytelmäsovituksia. Hänen kirjoittamiaan näytelmiä ovat esimerkiksi komediat *Mä haluun sut* (1999) ja *Paljon onnea vaan* (2002). Tolan sanoittamista sävelteoksista mainittakoon Kake Singersin humoristiset menestyskappaleet "Mäntsälä mielessäin" sekä "Me halutaan olla neekereitä". Jälkimmäisellä kappaleella yhtye osallistui vuoden 1978 Syksyn sävel -kilpailuun.

## Perhe-elämä
Olli Tola avioitui Heini Valpuri Särkän kanssa 1975, liitosta syntyi tytär Tuulianna vuonna 1979. Liitto päättyi eroon. Vuonna 1998 Tola avioitui näyttelijä Lena Meriläisen kanssa. Hän on myös esiintynyt yhdessä Meriläisen kanssa tv-ohjelmasarjan Elämä pelissä kolmannella kaudella. Näyttelijä Pamela Tola ja kirjailija Joonatan Tola ovat Olli Tolan veljen lapsia.

## Filmografia
### Televisiosarjat
*Lottovoittajien maa (1990)
*Pakanamaan kartta (1991)
*Petterin parempi elämä (1991)
*Autovaras (1991)
*Matkalaukkukostaja (1991)
*Kvartetti (1991)
*Isänmaan kaikuja (1991–1992)
*Luonnollinen kuolema (1992)
*Luonnonmukainen rakastaja (1992)
*Metsolat (1993)
*Pappa rakas (1993)
*Kyllä isä osaa (1994–1995)
*Onnea vai menestystä (1995)
*Heartmix (1996)
*Fakta homma (1996–1997)
*Majakka (2006)
*Karjalan kunnailla (2007)

## Lähteet
*Suomen teatterit ja teatterintekijät 1983 - Yhteisö- ja henkilöhakemisto, toim. Tainio, Ilona, Kustannusosakeyhtiö Tammi, Helsinki 1983, 

### Viitteet

## Aiheesta muualla
*Dramacorner.fi / Tola, Olli
*
Xilinhot

**Xilinhot** (, ) on piirikuntatason kaupunki Kiinan Sisä-Mongolian autonomisen alueen Xilingolin liitossa. Se on Xilingolin liiton päähallintopaikka. Kaupungin pinta-ala on 14&nbsp;592 neliökilometriä ja väkiluku 245&nbsp;886 (2010).

Kaupunkia palvelee Xilinhotin lentoasema (). Kotimaan reittejä on muun muassa Pekingiin, Hohhotiin ja Xi’aniin.

## Lähteet
Quentin Gilbert

**Quentin Gilbert** (s. 29. toukokuuta 1989) on ranskalainen ralliautoilija.

Gilbert voitti WRC-3 -luokan maailmanmestaruuden kaudella 2015. Toistaiseksi hänen paras yleiskilpailusijoituksensa MM-tasolla on 11. sija vuoden 2016 Monte Carlo -rallissa.

## Lähteet
Pape Habib Sow

**Pape Habib Sow** (s. 2. joulukuuta 1985 Dakar) on senegalilainen jalkapalloilija, joka edustaa Veikkausliigassa pelaavaa FC Inter Turkua. Oikeajalkainen Sow on pelipaikaltaan keskuspuolustaja tai puolustava keskikenttäpelaaja.

Sow aloitti ammattilaisuransa Ranskan Ligue 1:n FC Sochaux'ssa, jota hän edusti vuodet 2005–2006 pelaten pääsarjatasolla yhden ottelun. Vuodet 2006–2008 Sow edusti Entente SSG:tä pelaten 38 ottelua, joissa syntyi viisi maalia. Kauden 2008–2009 Sow pelasi Ranskan Ligue 2:n LB Châteauroux'ssa pelaten 12 ottelua. Kaudeksi 2009–2010 hän siirtyi Portugalin Primeira Ligan UD Leiriaan, jossa hän ei kuitenkaan pelannut otteluakaan.

Vuodet 2010–2012 Sow edusti saman sarjan Académica de Coimbraa. Hän pelasi seuran paidassa 34 ottelua voittaen Portugalin cupin kaudella 2011–2012. Heinäkuussa 2012 Sow siirtyi Kreikan Superliigan suurseuraan Panathinaikosiin, jossa hän pelasi kauden 2012–2013 aikana 16 ottelua onnistuen maalinteossa kahdesti. Kauden 2013–2014 Sow pelasi Turkin Superliigassa, Elaziğsporin riveissä, päästen kentälle 14 ottelussa, joissa syntyi yksi maali. Tammikuussa 2015 Sow palasi takaisin Portugalin Primeira Ligaan, nyt Rio Aven riveihin, joka purki Sowin sopimuksen heinäkuussa 2015 vain kuuden pelatun ottelun jälkeen.

Oltuaan puoli vuotta vapaana pelaajana Sow siirtyi tammikuussa 2016 Veikkausliigan Turun Interiin yksivuotisella pelaajasopimuksella.

## Saavutukset
**Seurajoukkuetasolla**
* Portugalin cup: 2011–2012

## Lähteet
Aberdeenin rautatieasema

**Aberdeenin rautatieasema **on Aberdeenin päärautatieasema. Se on Skotlannin vilkkain rautatieasema Glasgow’n ja Edinburghin pohjoispuolella. Nykyinen asema on rakennettu vuosina 1913–1916 ja korvasi paikalla olleen vuonna 1867 rakennetun aseman.

Aberdeenista lähtee junia etelään määränpäinä Edinburgh, Glasgow ja Lontoo. Pohjoiseen lähtevät junat suuntavat Invernessiin.

Aberdeenin matkustajasatama sijaitsee 450 metrin päässä asemasta. Linja-autoasema sijaitsee rautatieaseman kanssa samassa rakennuksessa.

## Lähteet
Monte Carlo -ralli 2016

**Monte Carlo -ralli 2016** (viralliselta nimeltään *84. Rallye Automobile de Monte-Carlo*) oli MM-rallikauden 2016 ensimmäinen kilpailu, joka ajettiin 21.–24. tammikuuta 2016. Kilpailussa oli 16 erikoiskoetta.

Kilpailun päätukikohtina toimivat Gapin kunta Kaakkois-Ranskassa, sekä Monacon ruhtinaskunta.
Vuoden 2016 kilpailu oli järjestyksessään historian 84. Monte Carlo -ralli.

Kilpailun voittajaksi ajoi kolmatta kertaa peräkkäin Volkswagen-kuljettaja Sébastien Ogier, jonka kotiseudulla kilpailun reitti myös jälleen kulki.

## Erikoiskokeet

## Lopputulokset
Kilpailuun osallistui yhteensä 88 autokuntaa, joista maaliin selvisi 64.

Oheisluokkina kilpailussa ajettiin sekä WRC 2- että WRC 3 -luokassa. WRC 2 -luokan voitti yleiskilpailun kahdeksanneksi sijoittunut Elfyn Evans, ja WRC 3 -luokan voitti yleiskilpailun 19:nneksi nopein Ole Christian Veiby.

## Lähteet

## Aiheesta muualla

* Rally-Maps.com, erikoiskokeet kartalla
Erenhot

**Erenhot** (, ) on piirikuntatason kaupunki Kiinan Sisä-Mongolian autonomisen alueen Xilingolin liitossa. Se sijaitsee Kiinan ja Mongolian rajalla. Kaupungin pinta-ala on 4&nbsp;015 neliökilometriä ja väkiluku 74&nbsp;179 (2010).

Kaupunkia palvelee Erenhot Saiwusun kansainvälinen lentoasema . Kotimaan reittejä on muun muassa Pekingiin ja Hohhotiin.

## Galleria

Erenhot Station.jpg|Erenhotin rautatieasema.
二连浩特出入境关口.jpg|Erenhotin raja-asema.
Kissing Sauropods in then Gobi Desert (Erenhot, China).JPG|Dinosaurusten patsas Erenhotissa.


## Lähteet

## Aiheesta muualla
Luettelo Aku Ankan taskukirjoista (teemanumerot 26–54)

Tämä on **luettelo [[Aku Ankan taskukirja|Aku Ankan taskukirjojen]] teemanumeroista 26–54**. Ne ovat ilmestyneet vuodesta 2011 eteenpäin.

## 2011

|}

## 2012

|}

## 2013

|}

## 2014

|}

## 2015

|}

## 2016

|}

## 2017

|}

## 2018

|}

## Lähteet
*
Mustat sivut

**Mustat sivut** (*Idées Noires*) on belgialaisen sarjakuvapiirtäjä André Franquinin vuosina 1977–1983 piirtämä sarjakuva, joka sisältää sivun mittaisia mustavalkoisia kertomuksia. Sarjan nimi viittaa sen hallitsevana teemana toimivaan mustaan huumoriin sekä sen ulkoasuun, sillä *Mustissa sivuissa* on käytetty paljon mustaa väriä ja hahmot näkyvät usein lähes siluettimaisina. Franquin käsikirjoitti osan kertomuksista yksin, osan yhdessä Yvan Delporten kanssa.

Franquin tunnettiin entuudestaan kaikenikäisille sopivista sarjakuvistaan *[[Piko ja Fantasio]]*, *[[Niilo Pielinen]]* ja *[[Marsupilami]]*, mutta *Mustat sivut* sisältää yksinomaan aikuisille suunnattua mustaa huumoria, jossa lähes jokaisen kertomuksen aiheena on absurdi väkivaltainen kuolema. Sarjan maailmaa ja ihmiskuvaa on luonnehdittu kyyniseksi, pessimistiseksi ja sarkastiseksi. Useat kertomukset sisältävät kannanottoja muun muassa asevarustelua, kuolemanrangaistusta ja eläinten julmaa kohtelua vastaan. *Mustat sivut* alkoivat ilmestyä vuonna 1977 *[[Spirou (lehti)|Spirou]]*-lehden liitteessä *Le Trombone Illustréssa*, minkä jälkeen ne jatkuivat ranskalaisen Marcel Gotlibin julkaisemassa *Fluide Glacialissa*. Kertomukset julkaistiin kahtena kokoelmana vuosina 1981 ja 1984.

Ensimmäisen *Mustien sivujen* suomennoksen julkaisi Oulun sarjakuvaseura vuonna 1984. Sarjakuvakustantamo Arktinen Banaani julkaisi vuonna 2015 täydennetyn version, johon on lisätty edellisestä suomennoksesta puuttuneita sivuja. Kummassakin on käytetty samaa, Timo Reenpään tekemää käännöstä.

## Lähteet

## Aiheesta muualla
*Idées Noires -sivusto 
*Reijo Valta: Mustien sivujen taustaa Pois työpöydältä -blogi 21.10.2013
Kenny B

**Kenneth Bron** (s. 1. marraskuuta 1961 Paramaribo, Suriname), joka tunnetaan myös artistinimellä **Kenny B**, on Surinamesta kotoisin oleva reggaelaulaja. Hän on asunut Alankomaissa vuodesta 1991.

Bronin vuonna 2015 julkaistu albumi *Kenny B* nousi Alankomaissa Album top 100 -listan ykköseksi, ja siltä julkaistu single ”Parijs” oli maan Single top 100 -listan kärjessä yhdeksän viikkoa.  Belgiassa (Flanderi) single nousi Ultratop 50 -listalla sijalle 15.

## Lähteet

## Aiheesta muualla
*Viralliset sivut
Eduardo Sepúlveda

**Eduardo Sepúlveda** (s. 13. kesäkuuta 1991 Rawson) on argentiinalainen maantiepyöräilijä. Hän on kilpaillut myös ratapyöräilyssä. Hän aloitti maantiepyöräilyn ammattilaisuransa ranskalaisessa Bretagne–Séché Environnement-joukkueessa 2013 ja edusti tallia, nimeltään sittemmin Fortuneo–Vital Concept vuoteen 2017. Kausilla 2018–2020 hän ajoi Movistar Teamissa, vuosina 2021–2022 Androni Giocattoli - Sidermec / Drone Hopper–Androni Giocattoli -joukkueessa, vuosina 2023–2025 Lotto Dstny / Lotto-tallissa ja kaudesta 2026 lähtien Li Ning Star -joukkueessa.

## Saavutuksia
Lähteet: Pro Cycling Stats, Cycling Archives

### Ratapyöräily
;2011
:Pan-Amerikan kisat, pronssia joukkuetakaa-ajossa
;2013
:Pan-Amerikan-mestaruuskilpailut, kultaa takaa-ajossa ja joukkuetakaa-ajossa, hopeaa pariajossa (madison)
### Maantiepyöräily
;2008
:Aika-ajon junioreiden Argentiinan-mestaruus
;2011
:Aika-ajon alle 23-v. Argentiinan-mestaruus
;2012
:Pan-Amerikan-mestaruuskilpailut, kultaa alle 23-v. aika-ajossa, hopeaa miesten aika-ajossa
;2014
:Välimeren ajo, nuorten kilpailun voitto
;2015
:Classic Sud Ardèche, voitto
:Turkin ympäriajo, kokonaiskilpailussa toinen
:Tour du Doubs, voitto
;2016
:Tour de San Luis, kokonaiskilpailussa toinen, mäkikirikilpailun voitto, 4. etapin voitto
;2019
:Itävallan ympäriajo, kokonaiskilpailussa toinen
;2021
:Presidential Cycling Tour of Turkey, kokonaiskilpailussa kolmas
;2022
:Presidential Cycling Tour of Turkey, kokonaiskilpailussa kolmas, 4. etapin voitto
;2023
:Vuelta a Castilla y Leon, kokonaiskilpailun ja 2. etapin voitto

## Lähteet
USA Hockey All-American Game

**BioSteel All-American Game** on vuosittain USA Hockeyn järjestämä tähdistöottelu, johon osallistuu potentiaaliset mahdollisimman pienellä numerolla seuraavana kesänä  yhdysvaltalaispelaajat. Tapahtuma on järjestetty vuodesta 2012 ja siihen osallistuvat pelaajat pelaavat useimmiten USHL-junioriliigassa, NCAA:n yliopistosarjoissa tai Kanadan junioriliigoissa CHL:ssä, joka järjestää myös oman tähdistöottelunsa varausikäisille pelaajille.

## Tähdistöottelut ja tapahtumapaikat

## Ensimmäisen kierroksen varaukset

*Vuoden  varaustilaisuuden ykkösvaraus Auston Matthews ei pelannut vuoden 2015 ottelussa kiekkoiltuaan kauden 2015–2016 Sveitsissä.

## Katso myös
*CHL Top Prospects Game

## Lähteet
* CCM/USA Hockey All-American Prospects Game
Joel Othén

**Joel Othén** (6. syyskuuta 1985 Gävle) on ruotsalainen jääpallomaalivahti. Hän edustaa Venäjän liigassa pelaavaa Habarovskin Neftjanikia. Ruotsin maajoukkueessa hän on pelannut vuodesta 2005, mutta ei kuitenkaan pysyvästi. Hän jäi normaalisti Andreas Bergwallin ja Anders Svenssonin varjoon valittaessa MM-kisojen maalivahtia.

Othén siirtyi Skutskäristä vuonna 2003 Ruotsin pääsarjan Sandvikens AIK:hon, jota hän edusti seuraavat 10 kautta saavuttaen seurassa kolme Ruotsin mestaruutta ja kaksi hopeaa. Keväällä 2013 hän teki sopimuksen Venäjän pääsarjassa pelanneen Habarovskin SKA Neftyanikin kanssa.

## Saavutukset
**Maajoukkueessa**
* MM-hopeaa: 2015

**Seurajoukkueissa**
* Ruotsin mestaruus: 2003, 2011 ja 2012
* Ruotsin mestaruushopeaa: 2005, 2008 ja 2013

## Lähteet
*Internet Bandy Database

### Viitteet
Royal Aberdeen Golf Club

**Royal Aberdeen Golf Club** on maailman kuudenneksi vanhin golfklubi, joka toimii Aberdeenissa, Skotlannissa. Se on perustettu vuonna 1780 nimellä **Society of Golfers at Aberdeen**, mutta nimi muuttui vuonna 1815 **Aberdeen Golf Clubiksi** ja vuonna 1903 se muutettiin nykyiseen muotoonsa.

Royal Aberdeen on tullut parhaiten tunnetuksi siitä, että siellä pelattiin vuoden 2011 Walker Cup ja vuoden 2014 Skotlannin avoimet.

## Kentät
**The Balgownie Course*
**The Silverburn Course*

## Lähteet

## Aiheesta muualla
*Kotisivut
24Kitchen

**24Kitchen** on ruokaohjelmien sarja, jota on Suomessa esittänyt Fox lokakuusta 2013 lähtien. Siihen kuuluu sekä yksittäisiä ohjelmia että sarjoja. Osa ohjelmista on tuotettu ulkomailla ja osa Suomessa.

Suomessa tehdyissä ohjelmissa kokkaavat Sara La Fountain, Kalle Kiukainen, Sara Chafak, Teemu Laurell ja Santeri Hämäläinen.

## Suomessa tehtävät ohjelmat
* *Kalle – Chef on the Beach*
* *Kapinakokki Santeri Hämäläinen*
* *Sara Chafak suolasta sahramiin*
* *Sara La Fountain*
* *Sara leipoo*
* *Teemu Laurell*

## Lähteet
Henry Rein

**Henry Rein** (25. marraskuuta 1884 Vaasa – 21. elokuuta 1953 Helsinki) oli suomenruotsalainen toimittaja ja lehdenkustantaja.

Reinin vanhemmat olivat merikapteeni Gustaf Wilhelm Rein (1841–1907) ja Elisabet (Betty) Withander, ent. Parman (1846–1916). Hän oli naimisissa Bertha (Ebba) Reinholmin (1893-1961) kanssa. 

Rein oli Uudenmaan Osakepankin palveluksessa 1905–1907. Hän oli Aftonbladet-lehden Lontoon kirjeenvaihtajana 1907–1909 ja hän toimi sitten Nya Pressen-lehden avustajana 1909–1914 sekä suomenruotsalaisen joululehden Luciferin toimittajana 1916–1930. Rein perusti vuonna 1923 Helsinkiin ruotsinkielisen Garm-pilalehden ja hän oli lehden julkaisija ja toimittaja aina kuolemaansa saakka 1953. Kirjallisuuteen ja taiteiseen keskittynyt lehti ilmoitti olevansa poliittiselta linjaltaan ”demokraattisen konservatiivinen” ja se vastusti muun muassa kieltolakia, aitosuomalaisuutta ja ääriliikkeitä.

Vuonna 1953 kuollut Henry Rein on haudattu Vaasan vanhalle hautausmaalle.

## Lähteet
Isabela Merced

**Isabela Yolanda Moner** (s. 10. heinäkuuta 2001 Cleveland, Ohio, Yhdysvallat), tunnettu vuodesta 2019 alkaen taitelijanimellä **Isabela Merced**, on yhdysvaltalainen laulaja-lauluntekijä, näyttelijä ja tanssija. Hänet tunnetaan parhaiten Jennynä tilannekomediassa *[[Growing Up Fisher]]* ja CJ Martinina Nickelodeonin nuortensarjassa *[[100 Things to Do Before High School]]*.

## Nuoruus
Merced syntyi Katherine ja Patrick Monerille vuonna 2001. Hänet hyväksyttiin collegen 15-vuotiaana.

## Ura
### Näyttelijänä
Moner teki ensimmäisen Broadway-roolin kymmenenvuotiaana Evita-näytelmässä.

Vuonna 2014 hän esitti J. K. Simmonsin ja Jenna Elfmanin hahmojen tytärtä, Jennyä tilannekomediasarjassa *[[Growing Up Fisher]]*. Seuraavaksi Moner valittiin tähdittämään Nickelodeonin nuortensarjassa *[[100 Things to Do Before High School]]*, jossa hän esitti CJ Martinia.

Toukokuussa 2016 kerrottiin Monerin saaneen roolin vuonna 2017 julkaistusta *[[Transformers: Viimeinen ritari]]* -elokuvasta. Hän toimii ääninäyttelijänä vuonna 2017 julkaistavassa tietokoneanimaatioelokuvassa *[[Suuri pähkinäryöstö 2]]*. Vuonna 2018 hän esitti Isabela Reyesia toimintaelokuvassa *[[Sicario 2: Soldado]]*.

Isabela on myös näytellyt vuonna 2018 julki tulevana elokuvassa Instant Family. Elokuva oli hitti ja se kertoi kolmesta kodittomista lapsesta, Juanista, litasta ja Lizzysta (isabela). Elokuvassa pariskunta adoptoi lapset ja Lizzy eikä muut lapset tee arjesta helppoa!
 

Toukokuussa 2018 kerrottiin Monerin saaneen roolin vuonna 2019 julkaistavasta *[[Seikkailija Dora]]* -animaatiosarjan näytellystä versiosta **'.

=== Laulajana ===
Moner julkaisi esikoisalbuminsa ''[[Stopping Time]]'' syyskuussa 2015 [[Broadway Records]]in kautta.

== Filmografia ==


== Diskografia  ==
**Albumit:**
* 2015: [[Stopping Time]]

**Singlet:*'
* 2015: "Dream About Me"

* 2015: "Halo"

== Lähteet ==


== Aiheesta muualla ==
* 
* 
* [https://www.allmusic.com/artist/isabela-moner-mn0003231336 *Isabela Moner'' AllMusic.comissa] 
*
GŠ-18

**GŠ-18** () on venäläinen kaksitoiminen itselataava pistooli.

## Käyttäjät
* 
** Venäjän asevoimat

## Katso myös
*Jarygin-pistooli

## Lähteet
* Михаил Дегтярев. Правнук «Токарева» // журнал «Калашников. Оружие. Боеприпасы. Снаряжение», № 1, 2001 г. стр.10-18
* 9-миллиметровый пистолет ГШ-18 // журнал «Солдат удачи», № 5 (80), 2001. стр.24-25
* 9х19 мм пистолет ГШ-18. Руководство по эксплуатации

## Aiheesta muualla

Forgotten Weapons: GSh-18
Henning Christophersen

**Henning Christophersen** (8. marraskuuta 1939 Kööpenhamina – 31. joulukuuta 2016 Bryssel, Belgia) oli tanskalainen poliitikko. Hän oli kansankäräjien parlamentaarikko 1971–1984, oikeistoliberaalisen Venstren puoluejohtaja 1978–1984, Tanskan ulkoministeri 1978–1979 sekä valtiovarainministeri ja varapääministeri 1982–1984. Sen jälkeen hän toimi EU-komissaarina ja komission varapuheenjohtajana 1985–1995 Jacques Delorsin alaisuudessa ja vastasi talous- ja valuuttakysymyksistä. Myöhemmin hän toimi konsulttina. Hän oli Kreab-viestintätoimiston osakas ja tunnettu hallitustyöskentelystään monissa yrityksissä.

EU-komissaarina Henning Christophersen oli kymmenen Itämeren ympärysvaltion ulkoministerin kanssa perustamassa Itämeren valtioiden neuvostoa vuonna 1991. Christophersen muistetaan myös monien suomalaispoliitikkojen opastajana Suomen EU-jäsenyysneuvottelujen ja jäsenyyden alkutaipaleen vuosina.

## Uran alku
Christophersen valmistui valtiotieteiden kandidaatiksi vuonna 1965 ja toimi pienyritysten etujärjestön Håndværksrådetin talousosaston johtajana. 1970-luvun alussa hän toimi muun muassa koulunjohtajana ja eräiden sanomalehtien talouspäällikkönä. Vuonna 1971 hänet valittiin kansankäräjäedustajaksi, mistä alkoi hänen poliittinen uransa.

## Lähteet
Vitjaz-SN

**Vitjaz-SN** () on venäläinen konepistooli, joka perustuu AK-74-sarjan rynnäkkökivääreihin: siten aseen toimintaperiaate, tähtäin, kädensijat ja taittoperä ovat hyvin samanlaiset kuin AK-74:ssä.

## Ominaisuudet
Vitjaz-SN on kevyt, suljetun lukon massasulkuinen konepistooli. 
Konepistooli on pesitetty 9x19mm Parabellum kaliiperille ja sillä voi ampua myös venäläisvalmisteisia suuren latauksen omaavia luotiliivin läpäiseviä 9mm ammuksia. Siinä on vakiona suujarru, jonka tehtävä aseessa on pienentää ylöspäin suuntautuvaa rekyyliä.

Vitjaz-SN käyttää samaa liipaisin- ja varmistinjärjestelmää mitä AK-74 rynnäkkökivääri käyttää.
Konepistoolin yläosassa on Picatinny-kisko, mikä mahdollistaa lisävarusteiden kiinnittämiseen aseeseen.

## Lähteet

## Aiheesta muualla

*Vitjaz-SN Kalašnikov-konsernin sivustolla
Henning Rasmussen

**Henning Peter Kruse Rasmussen** (26. toukokuuta 1926 Viborg – 4. maaliskuuta 1997 Esbjerg) oli tanskalainen sosialidemokraattinen poliitikko, koulutukseltaan taloustieteen kandidaatti. Hän toimi Tanskan oikeusministerinä 1979–1981 ja sisäministerinä 1979–1982.

Rasmussenin isä oli sähkömies ja sosialidemokraattisen urheilujärjestö DUI:n (De unges idræt) puheenjohtaja ja mukana myös raittiusliikkeessä. Myös Henning-poika peri kotoa elinikäisen raittiin elämäntavan ja sosialidemokraattisen vakaumuksen. Hän valmistui taloustieteen kandidaatiksi Århusin yliopistosta 1957. Opinnot kestivät pitkään, sillä hän oli jo opiskeluaikoina tiiviisti mukana työväenliikkeessä muun muassa sosialidemokraattisen nuorisojärjestön puheenjohtajana 1944–1953 sekä työelämässä Århusin kaupungin tilasto- ja taloustoimistossa. Lukuvuoden 1953–1954 Rasmussen oli vaihto-opiskelijana englantilaisessa College for Working Men -oppilaitoksessa ja opetti sen jälkeen työväenliikkeen kansankorkeakoulussa Esbjergissä 1955–1959. Sen jälkeen hän opetti vuoden verran kansantaloustiedettä ja ulkopolitiikkaa Roskilden kansankorkeakoulussa.

Rasmussenin poliittinen ura alkoi Esbjergin kunnanvaltuustosta, jonka jäsen hän oli ensin 1958–1959 ja sitten 1962–1979. Hänet valittiin kansankäräjäedustajaksi kaudelle 1960–1964 ja vuonna 1964 Esbjergin pormestariksi. Vuosina 1970–1978 hän toimi Riben amtin valtuuston edustajana.

Vuonna 1979 Rasmussen nimitettiin Anker Jørgensenin hallituksen oikeus- ja sisäministeriksi. Hallituskauden loputtua hänet valittiin taas kansankäräjille 1981. Rasmussen jatkoi parlamentaarikkona vuoteen 1994 ja toimi 1993–1994 kansankäräjien puhemiehenä. Hän kuoli kolme vuotta myöhemmin 1997.

## Lähteet
Balladi Carl-Henningistä

**Balladi Carl-Henningistä** (*Balladen om Carl-Henning*) on tanskalainen draamakomedia vuodelta 1969. Sen ovat käsikirjoittaneet ja ohjanneet aviopari Sven ja Lene Grönlykke. Elokuva voitti Bodil-palkinnon vuoden 1969 parhaana tanskalaiselokuvana, ja nimiroolin esittäjä Jesper Klein voitti Bodilin miespääosastaan. Elokuva osoitti lastenohjelmien hauskuttajana tunnetun Kleinin pystyvän myös vakavampiin rooleihin.

Elokuva on esitetty Yle TV1 -kanavalla marraskuussa 1971.

## Juoni
Carl-Henning on meijerissä työskentelevä hieman yksinkertainen nuori mies, joka hyväuskoisuuttaan joutuu kohtalokkaisiin tapahtumiin.

## Näyttelijät

## Lähteet

## Aiheesta muualla
*Elokuvan esittely Dansk Filmdatabas -sivustolla
Erik Henningsen

**Erik Ludvig Henningsen** (29. elokuuta 1885 – 28. marraskuuta 1930) oli tanskalainen taidemaalari. 
Hänet tunnetaan Kööpenhaminan kansanihmisiä ja katutilanteita kuvaavista laatukuvistaan.

## Elämä ja ura
Erik Henningsen syntyi tukkukauppiaan pojaksi. Myös hänen veljestään Frants Henningsenistä (1850–1908) tuli tunnettu taidemaalari. Erik Henningsen oli nuorena ensin koristemaalari Adolph Hellesenin ja arkkitehti C.V. Nielsenin opissa kunnes pääsi vuonna 1873 taideakatemiaan, josta valmistui 1877.

## Teoksia

Tiedosto:Henningsen, Erik-Summum jus, summa injuris. Barnemordet.jpg|*Summus jus, summa injuria / Barnemordet*,  1886
Tiedosto:Bønder i Hovedstaden (Henningsen).jpg|*Bønder i hovedstaden*, 1887
Tiedosto:Vagtparade (Henningsen).jpg|*Vagtparade*, 1888
Tiedosto:Sat ud (Henningsen).jpg|*Sat ud*, 1892
Tiedosto:En såret arbejder (Henningsen).jpg|*En såret arbejder*, 1895
Tiedosto:ErikHenningsen-NordiskeNaturforskermode-1847.jpg|*Det nordiske Naturforskermøde 14. juli 1847*
Tiedosto:En agitator (Henningsen).jpg|*En agitator på Nørre Fælled*, 1899
Bjarne Henning-Jensen

**Bjarne Henning-Jensen** (6. lokakuuta 1908 Kööpenhamina, Tanska – 21. helmikuuta 1995) oli tanskalainen elokuvaohjaaja ja -käsikirjoittaja, joka ohjasi 21 elokuvaa vuosien 1941 ja 1974 välillä. Hän työskenteli usein vaimonsa Astrid Henning-Jensenin kanssa, mutta molemmat tekivät elokuvia myös itsenäisesti.

Bjarne Henning-Jensen kouluttautui näyttelijäksi ja työskenteli teattereissa Odensessa, Århusissa ja Kööpenhaminassa, kunnes siirtyi ohjaajaksi Nordisk Film -yhtiöön. Näyttelijävaimo Astrid ryhtyi hänen apulaisohjaajakseen. Muutaman vähempimerkityksisen komediaelokuvan jälkeen heidän läpimurtoteoksensa oli Martin Andersen Nexøn viisiosaiseen romaaniin perustuva koruttoman realistinen draamaelokuva *[[Ditte ihmislapsi]]* (1949), josta tuli käännekohta koko tanskalaiselle elokuvalle. Se valittiin vuonna 2006 Tanskan kulttuurikaanoniin.

Vuonna 1955 Henning-Jensen ohjasi Grönlannista kertovan dokumenttielokuvan *Hvor bjergene sejler*. Se voitti dokumenttisarjan pääpalkinnon Venetsian elokuvajuhlilla ja oli Oscar-ehdokkaana. Vuonna 1962 hän filmatisoi Knut Hamsunin romaanin *Pan* elokuvaksi *[[Lyhyt oli kesä]]*. Hänen viimeiseksi näytelmäelokuvakseen jäi vuoden 1974 *Skipper & Co.*

Vuodesta 1968 Henning-Jensen opetti elokuvantekoa. Elokuvauran ohella hän ohjasi myös tanskalaisissa teattereissa. 

## Filmografiaa
* *[[Ditte ihmislapsi]]* (Ditte menneskebarn, 1946, yhdessä Astrid Henning-Jensenin kanssa)
* *[[Takapihan kapinalliset]]* (De Pokkers unger, 1947, yhdessä Astrid Henning-Jensenin kanssa)
* *[[Ypöyksin maailmassa]]* (Palle alene i verden, 1949, leikkaus)
* *[[Pohjanmeren poika]]* (Vesterhavsdrenge, 1950, yhdessä Astrid Henning-Jensenin kanssa)
* *Solstik* (1953, yhdessä Astrid Henning-Jensenin kanssa)
* *[[Paw – poika kahdesta maailmasta]]* (Paw, 1959, käsikirjoitus yhdessä Astrid Henning-Jensenin kanssa)
* *Een blandt mange* (1961)
* *[[Lyhyt oli kesä]]* (Kort är sommaren, 1962)

## Lähteet

## Aiheesta muualla
*
Henning Carlsen

**Henning Carlsen** (4. kesäkuuta 1927 Ålborg, Tanska – 30. toukokuuta 2014 Mindebog) oli tanskalainen elokuvaohjaaja, -käsikirjoittaja ja -tuottaja, joka muistetaan parhaiten dokumenttielokuvistaan ja cinéma vérité -tyylisuunnan edistäjänä. Hänen palkituin näytelmäelokuvansa on vuonna 1966 ensi-iltansa saanut, Knut Hamsunin romaaniin perustuva *[[Nälkä (elokuva)|Nälkä]]*. Se oli Cannesissa ehdolla Kultainen palmu -palkinnon saajaksi, ja vuonna 2006 se valittiin mukaan Tanskan kulttuurikaanoniin.

Vuosina 1968–1981 Carlsen toimi perinteikkään kööpenhaminalaisen Dagmar-elokuvateatterin johtajana.

Elonet-tietokannan mukaan Henning Carlsen toimi kamera-assistenttina vuonna 1950 ensi-iltansa saaneessa suomalaisessa lyhytelokuvassa *[[Tukkijoella tapahtuu]]*, ohjaus Brita Wrede ja Felix Forsman.

## Filmografiaa
**De Gamle* (dokumentti, 1961)
**Veri polttaa* (*Dilemma*, 1962, Nadine Gordimerin romaanista *Vieraat toisilleen*)
**Entä me...?* (*Hvad med os?*, 1963)
**[[Kissat (elokuva)|Kissat]] (*Kattorna*, 1964, [[Walentin Chorell]]in näytelmästä)
**Nälkä* (*Sult*, 1966, Knut Hamsunin romaanista)
**Ihmiset kohtaavat ja suloinen musiikki soi sydämessä* (*Mennesker mødes og sød musik opstaar i hjertet*, 1967, [[Jens August Schade]]n romaanista)
**Meren miehiä* (*Klabautermannen*, 1969)
**Kantavieraat* (*Man sku’ vaere noget ved musikken*, 1972)
**Onnellinen avioero* (*En lykkelig skilsmisse*, 1975)
**Kuka nauroi?* (*Hör, var der ikke en, som lo?* 1978)
**Susi ovella* (*Oviri / Gauguin, le loup dans le soleil*, 1986)
**Hyppy* (Springet, 2005)
**Erndringer om mine bedrøvelige ludere* (2012, [[Gabriel García Márquez]]in romaanista *Muistojeni ilottomat huorat'')

## Lähteet
Frits Henningsen

**Frits Henningsen** (1889–1965) oli tanskalainen huonekalumuotoilija ja -puuseppä, jonka täysin käsintehdyt kalusteet tunnetaan tinkimättömästä laadustaan. Hän suunnitteli esineensä itse, mutta piti itseään enemmän huonekalupuuseppänä kuin muotoilijana.

Henningsen toimi 22-vuotiaaksi asti oppipoikana sen ajan johtavan kalustepuusepän I. P. Mørckin verstaassa. Sen jälkeen hän kierteli ja työskenteli Saksassa, Britanniassa ja Ranskassa kunnes palasi Kööpenhaminaan 1915 ja perusti oman verstaan.

Henningsen suosi sohvissaan ja nojatuoleissaan nahkaverhoilua ja kodikkaina pitämiään kaartuvia muotoja. Hän teki myös senkkejä ja muita pieniä säilytyskalusteita, joiden puumateriaalina hän ajalle tyypilliseen tapaan käytti trooppisia kovapuita kuten palisanteria ja mahonkia.

Vain harvat Henningsenin suunnittelemat kalusteet pääsivät valmistukseen oman verstaan ulkopuolella. Yksi näistä oli Windsor-nojatuoli, jota Carl Hansen & Søn valmisti 70 vuotta ja otti myös Henningsenin Heritage-tuolin uustuotantoon vuonna 2013.

## Lähteet

## Aiheesta muualla
*Kuvia Henningsenin kalusteista
Risto Johansson

**Risto Tapio Johansson** (s. 3. helmikuuta 1948, Turku) on Itä-Suomen yliopiston sädehoidon ja onkologian emeritusprofessori. Hän valmistui lääketieteen lisensiaatiksi vuonna 1972 ja lääketieteen ja kirurgian tohtoriksi vuonna 1975. Vuosina 1968–1975 hän oli Turun yliopiston assistentti ja tutkija, Turun yliopistollisen keskussairaalan sädehoitoklinikan apulaislääkäri vuosina 1975–1980, erikoislääkäri vuosina 1980–1981, apulaisopettaja vuosina 1981–1983, Kuopion yliopistollisen keskussairaalan ja Kuopion yliopistollisen sairaalan sädehoidon ja syöpätautien klinikan osastonylilääkäri vuosina 1983–1988, syöpätautien klinikan ylilääkäri vuosina 1988–2011, Kuopion yliopiston sädehoidon ja onkologian professori vuodesta 1988 tai 1989 vuoteen 2009 ja Itä-Suomen yliopiston sädehoidon ja onkologian professori vuosina 2009–2011. Hän on myös johtanut Syöpäyhdistystä.

## Lähteet
Petri Helo

**Petri Tapani Helo** (s. 11. joulukuuta 1975, Rauma) on ollut Vaasan yliopiston tuotantotalouden, erityisesti logististen järjestelmien professori vuodesta 2003. 

## Ura
Helon tutkimukset koskevat toimitusketjujen hallintaa, päätöksentekojärjestelmiä ja teknistaloudellisia analyyseja. Helo valmistui kauppatieteiden maisteriksi vuonna 1997 ja väitteli kauppatieteiden tohtoriksi vuonna 2001 Vaasasta. Helo toimi vuonna 1999 Isossa-Britanniassa Cranfieldin yliopiston vierailevana tutkijana. Hän oli Vaasan yliopiston projektitutkija 1997–1999 ja yliopiston lehtori vuonna 2001. Vuodesta 2005 Helo on ollut Bangkokissa sijaitsevan Kasetsart-yliopiston Industrial Engineering International Graduate Programme -ohjelman vieraileva professori. 

Helo toimii useissa teknologiayrityksissä. Hän on Wapice Oy:n hallituksen puheenjohtaja, NoSwing Oy:n hallituksen puheenjohtaja, Jubic Oy:n hallituksen jäsen sekä Merinova Oy:n hallituksen varajäsen.

Helo on päässyt Stanfordin yliopiston ja Elsevierin vuoden 2024 listalle, joka sisältää alakohtaisesti uransa aikana vaikuttavimmat 2 prosenttia tutkijoista näiden tutkimuksiin tehtyjen viittausten perusteella.

### Julkaisut
Helo on julkaissut useita alan tieteellisiä artikkeleita ja kirjoituksia liittyen teknologian käyttöön toimitusketjujen ohjauksessa. 

Hän on kirjoittanut esimerkiksi 
*pilviteknologian käytöstä tuotannonohjauksessa ja logistiikassa, 
*Internet of Things -teknologian muutoksista toimitusketjuissa ja 
*lohkoketjuteknologian käytöstä toimitusketjuissa.

#### Teokset
*Helo, Petri & Gunasekaran, Angappa & Rymaszewska, Anna (2017): Designing and Managing Industrial Product-Service Systems. SpringerBriefs in Operations Management. 2017. Springer International Publishing. https://doi.org/10.1007/978-3-319-40430-1  (online) 
*Addo-Tenkorang, Richard & Jussi Kantola & Helo, Petri & Shamssuzoha, Ahm. (2016). Supply Chain Strategies and the Engineer-to-Order Approach. IGI Global; 1 edition. March 29, 2016. .

## Tunnustuksia
*Vuonna 2014 Helo sai Tulevaisuuden tekijä -palkinnon.

## Lähteet
Viitalampi (Jyväskylä, Pappilanvuori)

**Viitalampi** on Keski-Suomessa Jyväskylän Palokassa Ritopohjalla sijaitseva lampi.

## Maantietoa
Lammen pinta-ala on 4,2 hehtaaria, se on 300 metriä pitkä ja 200 metriä leveä. Siinä ei ole kartan mukaan saaria. lampi on luodattu ja siitä on julkaistu syvyyskartat. Sen tilavuus on 90&nbsp;000 kuutiometriä. Lammen keskisyvyys on 2,1 metriä ja suurin syvyys on 5,6 metriä, joka löytyy keskellä järveä. Sen rantaviivan pituus on 850 metriä ja sen rannat ovat metsämaata, jonka ympäristö on rakennettu asuinalueeksi. Sinne tulee tiet Heinämäen suunnalta.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Karjujoen valuma-alueeseen (14.298) järvi kuuluu. Järven vedenpinnan korkeus on 106 metriä mpy. Siihen ei ole johdettu metsäojia. Sen laskuoja lähtee lammen koillisrannasta ja se laskee Tyyppälänjärveen.

## Lähteet
Birkir Már Sævarsson

**Birkir Már Sævarsson** (s. 11. marraskuuta 1984 Reykjavik) on islantilainen jalkapalloilija, pelipaikaltaan puolustaja. Hän edustaa Ruotsin pääsarjassa pelaavaa Hammarby IF:ä ja kuuluu Islannin jalkapallomaajoukkueeseen.

## Seurajoukkueura
Birkir pelasi islantilaisessa Valurissa vuosien 2003 ja 2005–2008 aikana yhteensä 55 ottelua maan pääsarjassa. Kaudella 2004 hän pelasi 11 ottelua seuran pelatessa toisella sarjatasolla. Hän voitti Valurissa Islannin cupin 2005 ja liigamestaruuden 2007. Hän siirtyi elokuussa 2008 SK Branniin ja pelasi kauden 2014 loppuun mennessä Norjan Tippeligaenissa 168 ottelua, joissa teki 15 maalia. Kaudella 2008–2009 hän pelasi kaksi Mestarien liigan karsintaottelua ja yhden UEFA-cupin ottelun. Kaudesta 2015 hän on edustanut Hammarbytä.

## Maajoukkue
Birkir Már Sævarsson pelasi kolme ottelua Islannin alle 21-vuotiaiden maajoukkueessa. Ensimmäisen A-maaottelunsa hän pelasi 1–1-tasapeliin päättyneessä EM-karsintaottelussa Liechtensteinia vastaan kesäkuussa 2007. Hän on pelannut 9. kesäkuuta 2016 mennessä yhteensä 57 A-maaottelua. Ensimmäisen maaottelumaalinsa hän teki ystävyysottelussa Liechtensteinia vastaan kesäkuussa 2016. Hän on pelannut kaikkiaan 15 MM- ja 17 EM-karsintaottelua. Hän pelasi kahdeksan karsintaottelua Islannin selviytyessä EM-kilpailuihin 2016.

## Lähteet
Ragnar Sigurðsson

**Ragnar Sigurðsson** (s. 19. kesäkuuta 1986 Reykjavik) on islantilainen jalkapalloilija, pelipaikaltaan keskuspuolustaja.

## Seurajoukkueura
Ragnar pelasi Islannin pääsarjaseura Fylkirissä kausien 2004–2006 aikana yhteensä 38 liigaottelua, joissa teki kaksi maalia. Seuraavat viisi kautta hän edusti ruotsalaista IFK Göteborgia. Hän teki 12 maalia pelaamissaan 125:ssä Allsvenskan-ottelussa. Hän voitti Ruotsin-mestaruuden 2007 ja Ruotsin cupin 2008. Hän pelasi Göteborgissa kolme Mestarien liigan ja neljä Eurooppa-liigan karsintaottelua.

Ragnar Sigurðsson siirtyi 800 000 euron siirtosummalla FC Kööpenhaminaan kesällä 2011. Hän pelasi Tanskan Superliigassa kausien 2011–2014 aikana 69 ottelua, joissa teki neljä maalia. Hän voitti Tanskan cupin 2012 ja Tanskan-mestaruuden 2013. Hän pelasi kuusi ottelua Mestarien liigassa kaudella 2013–2014. Hän pelasi FC Kööpenhaminassa lisäksi seitsemän Mestarien liigan karsintaottelua ja 12 Eurooppa-liigan ottelua.

Ragnar siirtyi Venäjän jalkapalloliigassa pelaavaan FK Krasnodariin kolmen miljoonan euron siirtosummalla tammikuussa 2014. Ensimmäisellä täydellä kaudellaan hän pelasi 26 sarjaottelua ja toisella 24. Hän on pelannut Krasnodarissa myös Eurooppa-liigan otteluita.

## Maajoukkue
Ragnar Sigurðsson pelasi Islannin alle 17-, 19- ja 21-vuotiaiden maajoukkueissa. Ensimmäisen A-maaottelunsa Islannin jalkapallomaajoukkueessa hän pelasi Kanadaa vastaan elokuussa 2007. Ensimmäisen arvokilpailujen karsintaottelunsa hän pelasi 1–1-tasapeliin päättyneessä EM-karsintaottelussa Espanjaa vastaan syyskuussa 2007. Ensimmäisen maaottelumaalinsa hän teki EM-karsintaottelussa Tšekkiä vastaan marraskuussa 2014.

Ragnar on 9. kesäkuuta 2016 mennessä pelannut yhteensä 56 maaottelua, joissa hän on tehnyt yhden maalin. Hän on pelannut kaikkiaan 14 MM- ja 16 EM-karsintaottelua. Hän pelasi kaikki kymmenen EM-karsintaottelua Islannin selviytyessä vuoden 2016 EM-kilpailuihin.

## Lähteet

## Aiheesta muualla